CELEX: 62022TN0192
Language: lt
Date: 2022-04-13 00:00:00
Title: Byla T-192/22: 2022 m. balandžio 13 d. pareikštas ieškinys byloje Polynt / ECHA

2022 6 7   
            
            
               LT
            
            
               Europos Sąjungos oficialusis leidinys
            
            
               C 222/33
            
         
      2022 m. balandžio 13 d. pareikštas ieškinys byloje Polynt / ECHA
      
      (Byla T-192/22)
      (2022/C 222/55)
      Proceso kalba: anglų
      
         Šalys
      
      
         Ieškovė: Polynt SpA (Scanzorosciate, Italija), atstovaujama lawyers C. Mereu ir S. Abdel-Qader
      
         Atsakovė: Europos cheminių medžiagų agentūra
      
         Reikalavimai
      
      Ieškovė Bendrojo Teismo prašo:
      
                  —
               
               
                  pripažinti ieškinį priimtinu ir pagrįstu,
               
            
                  —
               
               
                  panaikinti Europos cheminių medžiagų agentūros sprendimą, atsiųstą 2022 m. vasario 4 d. laišku (FUP- DEV-01-21200655590-58-0000-CCH-1-2_FTR_NOTIF), kuriuo informuojama apie neatsakymą į sprendimą dėl bylos vertinimo,
               
            
                  —
               
               
                  pripažinti (arba įpareigoti ECHA priimti naują priemonę, kuria būtų pripažinta), kad ieškovė atleidžiama nuo pareigos pateikti informaciją ECHA, nustojus gaminti nagrinėjamą medžiagą ir todėl jos nesant dėl force majeure; ir
               
            
                  —
               
               
                  priteisti iš ECHA visas bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi keturiais pagrindais.
      
                  1.
               
               
                  Pirmasis ieškinio pagrindas grindžiamas tuo, kad atsakovė pažeidė force majeure principą, kai nusprendė, kad cheminės medžiagos 1,3-dioksido-2-benzofurano-5- karboksorūgšties su nonan-1-oliu (EB Nr. 941-303-6) (toliau – medžiagos) gamybos nutraukimas po to, kai buvo priimtas galutinis atitikties patikrinimo sprendimas, dėl force majeure priežasčių neatleidžia ieškovės nuo pareigos pateikti informaciją, kurios prašoma pradiniame atitikties patikrinimo sprendime dėl medžiagų.
               
            
                  2.
               
               
                  Antrasis ieškinio pagrindas grindžiamas tuo, kad atsakovė pažeidė Europos Parlamento ir Tarybos reglamento (EB) Nr. 1907/2006 (1) (REACH reglamentas) 50 straipsnio 2 dalį.
               
            
                  3.
               
               
                  Trečiasis ieškinio pagrindas grindžiamas tuo, kad atsakovė pažeidė REACH reglamento 5 ir 6 straipsnius.
               
            
                  4.
               
               
                  Ketvirtasis ieškinio pagrindas grindžiamas tuo, kad atsakovė pažeidė proporcingumo principą.
               
            
         (1)  2006 m. gruodžio 18 d. Europos Parlamento ir Tarybos reglamentas (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantis Europos cheminių medžiagų agentūrą, iš dalies keičiantis Direktyvą 1999/45/EB bei panaikinantis Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB (OL L 396, 2006, p. 1).